CELEX: 32022D0833
Language: et
Date: 2022-05-24 00:00:00
Title: Nõukogu otsus (EL) 2022/833, 24. mai 2022, millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitorite osas

30.5.2022   
               
               
                  ET
               
               
                  Euroopa Liidu Teataja
               
               
                  L 147/44
               
            
         NÕUKOGU OTSUS (EL) 2022/833,
         24. mai 2022,
         millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitorite osas
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
         võttes arvesse Euroopa Keskpanga 5. aprilli 2022. aasta soovitust Euroopa Liidu Nõukogule Národná banka Slovenska välisaudiitorite kohta (EKP/2022/16) (1)
         
         ning arvestades järgmist:
         
                     (1)
                  
                  
                     Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     2017. aastal valis Národná banka Slovenska majandusaastateks 2017–2020 oma välisaudiitoriks Deloitte Audit s.r.o. võimalusega pikendada selle volitusi majandusaastateks 2021–2023.
                  
               
                     (3)
                  
                  
                     Vastavalt nõukogu otsusele (EL) 2017/1849 (2) lõppesid Deloitte Audit s.r.o. volitused pärast majandusaasta 2020 auditeerimist ning Národná banka Slovenska pikendas Deloitte Audit s.r.o. volitusi majandusaastaks 2021.
                  
               
                     (4)
                  
                  
                     Vastavalt nõukogu otsusele (EL) 2021/1169 (3) lõppesid Národná banka Slovenska praeguse välisaudiitori Deloitte Audit s.r.o. volitused pärast majandusaasta 2021 auditeerimist. Seetõttu tuleb määrata välisaudiitor alates majandusaastast 2022.
                  
               
                     (5)
                  
                  
                     Národná banka Slovenska kavatseb pikendada Deloitte Audit s.r.o. volitusi majandusaastateks 2022 ja 2023. See pikendamine on võimalik vastavalt Národná banka Slovenska ja Deloitte Audit s.r.o. vahelistele lepingulistele suhetele.
                  
               
                     (6)
                  
                  
                     EKP nõukogu soovitas määrata Deloitte Audit s.r.o Národná banka Slovenska välisaudiitoriks majandusaastateks 2022 ja 2023.
                  
               
                     (7)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (4) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 16 asendatakse järgmisega:
            
               
                  „16.   Deloitte Audit s.r.o. kinnitatakse Národná banka Slovenska välisaudiitoriks majandusaastateks 2022 ja 2023.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Euroopa Keskpangale.
         
         
            Brüssel, 24. mai 2022
            
               
                  Nõukogu nimel
               
               
                  eesistuja
               
               B. LE MAIRE
            
         
         
            (1)  ELT C 160, 13.4.2022, lk 9.
         
            (2)  Nõukogu 10. oktoobri 2017. aasta otsus (EL) 2017/1849, millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitori osas (ELT L 264, 13.10.2017, lk 5).
         
            (3)  Nõukogu 13. juuli 2021. aasta otsus (EL) 2021/1169, millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitori osas (ELT L 255, 16.7.2021, lk 1).
         
            (4)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).